Ο **Ουίλιαμ Μπένσον Τόμας** (Βαλτιμόρη, 1η Ιουλίου 1986) είναι Αμερικανός με γεωργιανό διαβατήριο, επαγγελματίας καλαθοσφαιριστής. Με ύψος 2,03 μ. αγωνίζεται ως παόυερ φόργουορντ στην Ουνικάχα Μάλαγα. Υπήρξε μέλος του Πανεπιστημίου Τζορτζ Μέισον.

Κολεγιακή σταδιοδρομία
----------------------

Ως βασικός στη δευτεροετή χρονιά του, ο Τόμας ήταν μέλος της ομάδας του Τζορτζ Μέισον στο Φάιναλ Φορ της περιόδου 2005-06. Κατά τη διάρκεια της σταδιοδρομίας του στο κολέγιο, ο Τόμας επιλέχτηκε στη δεύτερη ομάδα της Διάσκεψης CAA το 2007 και στην πρώτη ομάδα το 2008. Ανακηρύχτηκε μέλος της αμυντικής ομάδας της CAA για τρία συνεχόμενα χρόνια. Στην ανώτερη χρονιά του, ήταν ο πρώτος επιλαχών για τα βραβεία του Παίχτη της Χρονιάς της CAA και του Αμυντικού Παίχτη της Χρονιάς της CAA.

Επαγγελματική πορεία
--------------------

Μετά την αποφοίτησή του από το Πανεπιστήμιο Τζορτζ Μέισον την άνοιξη του 2008, ο Τόμας επιλέχθηκε για να συμμετάσχει στην σύνθεση του καλοκαιρινού πρωταθλήματος των Ουάσιγκτον Ουίζαρντς. Κόπηκε από την ομάδα και λίγο μετά υπέγραψε με την Μπέλγκακομ Λιέζ του Βελγικού Πρωταθλήματος, όπου παρέμεινε για δύο σεζόν. 

Το 2010 υπέγραψε συμβόλαιο με την ΜΚ Οστάνδη.

Για την περίοδο 2011-12 υπέγραψε συμβόλαιο με την ΜΚ Αρμία από τη Γεωργία. Τους βοήθησε να κερδίσουν το Κύπελλο Γεωργίας.

Τον Ιούλιο του 2012, υπέγραψε συμβόλαιο με την Πινάρ Καρσίγιακα του Πρωταθλήματος Τουρκίας. 

Στις 26 Αυγούστου 2013, υπέγραψε συμβόλαιο με μία ομάδα μπάσκετ του ιταλικού πρωταθλήματος, τη Σιντίγκας Αβελίνο.

Στις 22 Ιουλίου 2014, ο Τόμας υπέγραψε μονοετές συμβόλαιο με την ισπανική ομάδα Ουνικάχα Μάλαγα. Στην πρώτη του χρονιά στην Ευρωλίγκα, είχε μέσο όρο 6.9 πόντους και 4.5 ριμπάουντ σε 24 παιχνίδια που έπαιξε.

Στις 14 Ιουλίου 2016, υπέγραψε διετές συμβόλαιο με την ισπανική ομάδα Βαλένθια Μπάσκετ. Στις 27 Ιουλίου 2018, υπέγραψε επέκταση συμβολαίου για ένα χρόνο με την Βαλένθια Μπάσκετ, μέχρι το τέλος της περιόδου 2018–19. Τη σεζόν 2018-19, είχε 11.8 πόντους με 43.5% από το τρίποντο σε 23 ματς του Γιούροκαπ, ενώ αναδείχτηκε MVP των τελικών της διοργάνωσης, αφού κόντρα στην Άλμπα Βερολίνου είχε 17.3 πόντους και 4.3 ριμπάουντ.

Στις 7 Αυγούστου 2019, ο Τόμας υπέγραψε με τη ρωσική ομάδα Ζενίτ Αγίας Πετρούπολης του Πρωταθλήματος VTB και της Ευρωλίγκα. Τη σεζόν 2020-21, είχε 9.3 πόντους (60.3% στο δίποντο, 41.9% στο τρίποντο, 89.7% στις βολές), 4.9 ριμπάουντ, 1.4 ασίστ και 13.4 μονάδες στο σύστημα αξιολόγησης ανά 26:23 συμμετοχής σε 39 αγώνες της Ευρωλίγκα.

Στις 14 Ιουλίου 2021, υπέγραψε με την Ούνικς Καζάν του Πρωταθλήματος VTB. Στις 2 Σεπτεμβρίου 2021 λύθηκε το συμβόλαιό του, χωρίς να έχει αγωνιστεί σε κανένα αγώνα. Τελικά, υπέγραψε με την ΑΣ Μονακό του Πρωταθλήματος Γαλλίας στις 11 Σεπτεμβρίου 2021. Τη σεζόν 2021-22, αγωνίστηκε σε 35 ματς της Ευρωλίγκα και είχε κατά μέσο όρο 7.5 πόντους και 4.2 ριμπάουντ, σουτάροντας με 64% εντός παιδιάς και 41% στα τρίποντα.

Στις 15 Ιουλίου 2022, ανακοινώθηκε η επιστροφή του στην Ουνικάχα Μάλαγα μετά από 6 χρόνια. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 5 πόντους.

Τίτλοι-Διακρίσεις
-----------------

### Συλλογικοί

#### Βαλένθια

* Πρωτάθλημα Ισπανίας: (2017)
* Γιούροκαπ: (2019)
* Σούπερ Καπ Ισπανίας: (2017)

#### Ουνικάχα Μάλαγα

* Κύπελλο Ισπανίας: (2023)

### Ατομικοί

* MVP των τελικών του Γιούροκαπ: (2019)

* MVP στο Πρωτάθλημα Βελγίου: (2010)

Επιδόσεις
---------

Ο Τόμας είναι ο όγδοος σκόρερ όλων των εποχών του Πανεπιστημίου Τζορτζ Μέισον με 1.564 πόντους, ο τρίτος ριμπάουντερ όλων των εποχών στην ιστορία της ομάδας με 993 ριμπάουντ και έχει τους περισσότερους αγώνες στην ιστορία της ομάδας με 131.

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Unicaja | 24 | 14 | 20.6 | .511 | .286 | .727 | 4.5 | .9 | .3 | .1 | 6.9 | 9.1 |
| 2015–16 | 24 | 15 | 23.0 | .532 | .212 | .833 | 4.6 | 1.2 | .6 | .1 | 8.1 | 10.1 |
| 2017–18 | Valencia Basket | 30 | 23 | 23.6 | .473 | .288 | .744 | 3.6 | 1.1 | .8 | .1 | 6.2 | 8.1 |
| 2019–20 | Zenit | 27 | 21 | **27.5** | **.605** | .342 | .759 | 3.9 | **1.4** | **1.0** | .1 | **10.3** | 13.1 |
| 2020–21 | **39** | **39** | 26.2 | .603 | **.419** | **.897** | **4.9** | **1.4** | .7 | **.2** | 9.3 | **13.4** |

Παραπομπές
----------

1. ↑   Αρχειοθετήθηκε 2009-03-16 στο Wayback Machine. Player Bio: Will Thomas
2. ↑   Wizards Summer League roster
3. ↑  «Sidigas Avellino officially sign Will Thomas». Sportando.net. Ανακτήθηκε στις 26 Αυγούστου 2013.
4. ↑  «Unicaja adds power in Thomas». *Euroleague.net*. July 22, 2014.. Ανακτήθηκε στις October 7, 2014.
5. ↑  «Valencia signs Will Thomas to a two-year deal». July 14, 2016.. Ανακτήθηκε στις July 14, 2016.
6. ↑  «Will Thomas signs One-Year extensión with Valencia Basket». *www.valenciabasket.com*. July 27, 2018.. Ανακτήθηκε στις July 27, 2018.
7. ↑  «Ζενίτ: Υπέγραψε και τον MVP των τελικών του Eurocup!». *Eurohoops*. 7 Αυγούστου 2019. Ανακτήθηκε στις 13 Οκτωβρίου 2022.
8. ↑  «UNICS Kazan officially parts ways with Will Thomas». *Sportando*. 14 Ιουλίου 2021. Ανακτήθηκε στις 14 Ιουλίου 2021.
9. ↑  «Ο Γουίλ Τόμας αποχώρησε από την Ούνικς Καζάν πριν παίξει σε έστω έναν αγώνα». *www.sport24.gr*. Ανακτήθηκε στις 13 Οκτωβρίου 2022.
10. ↑  «Η Μονακό ανακοίνωσε τον Γουίλ Τόμας». *www.sport24.gr*. Ανακτήθηκε στις 13 Οκτωβρίου 2022.
11. ↑  «Γουίλ Τόμας: Έτοιμος να υπογράψει στη Μάλαγα | Gazzetta». *www.gazzetta.gr*. Ανακτήθηκε στις 13 Οκτωβρίου 2022.
12. ↑  «Τενερίφη - Μάλαγα 80-83: «Έσβησε» αναμονή 18 χρόνων (vid) | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γουίλ Τόμας (καλαθοσφαιριστής)** |

* Ο Γουίλ Τόμας Αρχειοθετήθηκε 2014-10-08 στο Wayback Machine. στο acb.com (στα ισπανικά)
* Ο Γουίλ Τόμας στο draftexpress.com
* Ο Γουίλ Τόμας στο eurobasket.com
* Ο Γουίλ Τόμας στο euroleague.net
* Ο Γουίλ Τόμας στο tblstat.net